|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Sarajevo, 17. 4. 2024. godine

MEDIJIMA

**NAJAVA ZA MEDIJE**

**Predstavljanje projekata prvog poziva Interreg programa za dunavsku regiju 2021. – 2027.**

Projekti odobreni u prvom pozivu Interreg programa za dunavsku regiju bit će predstavljeni u četvrtak, 18. travnja 2024., u Sarajevu (hotel *Ibis Styles*) na implementacijskoj radionici, koju za projektne partnere iz Bosne i Hercegovine organizira Direkcija za europske integracije u suradnji s Ministarstvom financija i trezora BiH, te uz potporu Upravljačkog tijela i Zajedničkog tajništva Programa.

Riječ je o 60 projekata od kojih projektni partneri iz BiH sudjeluju u njih čak 53. Riječ je o 48 partnerskih institucija i organizacija iz BiH, a po prvi put u jednom transnacionalnom programu dvije od njih imaju ulogu vodećih partnera na projektu. Ukupna vrijednost proračuna dodijeljenih partnerima iz BiH iznosi preko 8,5 milijuna eura od čega je 7 milijuna eura sredstava EU-a.

Prvi poziv rezultirao je znatnim povećanjem broja partnera iz BiH, uključujući i veliki broj onih koji po prvi put sudjeluju u programima teritorijalne suradnje, a odobreni proračun za bh. partnere je 60% veći nego u cijeloj prethodnoj programskoj fazi 2014. - 2020.

**Izjave za medije planirane su u 10:15h, a medijima će se obratiti:**

* Elvira Habota, direktorica Direkcije za europske integracije
* Imre Csalagovits, šef Upravljačkog tijela Interreg programa za dunavsku regiju
* Sanja Karanović, PREDA, partnerska organizacija iz BiH
* Sanela Dževlan, SERDA, partnerska organizacija iz BiH
* Bojan Čudić, ONEX, partnerska organizacija iz BiH

**Pozivamo Vašu medijsku kuću da poprati ovaj događaj.**

**O Interreg programu dunavske regije**

Program za dunavsku regiju dio je Interreg obitelji, koja je glavni instrument EU-a za unapređenje regionalnog razvoja, jačanje ekonomske, socijalne i teritorijalne kohezije. Dunavski program obuhvata 14 država, od kojih je devet iz EU-a, te BiH, Srbiju, Crnu Goru, Moldaviju i Ukrajinu. U programskoj perspektivi 2021. - 2027. prioriteti Programa su pametnija, zelenija, društveno otvorenija Europa, s boljom regionalnom upravom. Za više informacije posjeti web stranicu Direkcije: <https://www.dei.gov.ba/bs/teritorijalna-saradnja>



Direkcija za europske integracije